มีอะไรกับแฟนไม่ค่อยใส่ถุงยาง แล้วมากินยาคุมก่อนเป็นประจำเดือน5วัน ปกติประจำเดือนมาวันที่20 แต่ไม่มา จนวันนี้วันที่8มีเลือดออก มีลิ่มแผ่นใหญ่มากๆสีดำปนขาว ปวดท้องเล็กน้อย อยากทราบว่าเป็นอะไรคะ
สวัสดีค่ะ การใช้ยาคุมกำเนิดแบบแผงรายเดือนนั้น ถ้าไม่ได้เริ่มภายใน 5 วันแรกของการมีประจำเดือนนั้น ควรจะกินติดต่อกันให้ครบ 7 วันก่อนจึงค่อยมีเพศสัมพันธ์แบบไม่ป้องกันได้การมีเลือดออกในระหว่างรอบเดือนที่ไม่ใช่ประจำเดือน ขณะที่มีการใช้ยาคุมกำเนิดอยู่นั้น อาจจะเกิดจาก ผลข้างเคียงจากตัวยาเอง ซึ่งมักเป็นเลือดออกติดกางเกงในแค่กระปริดกระปรอย ไม่ออกมาเป็นลิ่มเลือดติดต่อกันหลายวัน หากเลือดออกมาติดต่อกันหลายวัน อาจจะมีสาเหตุอื่นๆเช่น การติดเชื้อหรือมีเนื้องอกของอวัยวะสืบพันธุ์ หรือถ้ากินยาคุมไม่ต่อเนื่อง ไม่ได้กินติดต่อกัน 7 วันก่อน แล้วมีเพศสัมพันธ์เลย อาจมีการตั้งครรภ์หรือมีภาวะแทรกซ้อนของการตั้งครรภ์ได้แนะนำสังเกตอาการ หากเลือดยังออกมาก ควรไปพบแพทย์เพื่อตรวจหาสาเหตุและยืนยันการตั้งครรภ์ต่อไป